CELEX: 32013R1270
Language: lv
Date: 2013-11-15
Title: Padomes Regula (ES) Nr. 1270/2013 ( 2013. gada 15. novembris ) par zvejas iespēju iedalīšanu atbilstīgi Protokolam starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Marokas Karalisti

7.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 328/40
            
         PADOMES REGULA (ES) Nr. 1270/2013
   (2013. gada 15. novembris)
   par zvejas iespēju iedalīšanu atbilstīgi Protokolam starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Marokas Karalisti
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Padome 2006. gada 22. maijā, pieņemot Regulu (EK) Nr. 764/2006 (1), apstiprināja Partnerattiecību nolīgumu zivsaimniecības nozarē starp Eiropas Kopienu un Marokas Karalisti (2) (turpmāk “Partnerattiecību nolīgums”).
            
         
               (2)
            
            
               Savienība veda sarunas ar Marokas Karalisti par jaunu Partnerattiecību nolīguma protokolu, ar kuru piešķir Savienības kuģiem zvejas iespējas ūdeņos, kas attiecībā uz zveju ir Marokas Karalistes suverenitātē vai jurisdikcijā. Jaunais protokols tika parafēts 2013. gada 24. jūlijā.
            
         
               (3)
            
            
               Padome 2013. gada 15. novembrī pieņēma Lēmumu 2013/1270/ES (3) par jaunā protokola parakstīšanu.
            
         
               (4)
            
            
               Ir jānosaka zvejas iespēju iedalīšanas kārtība dalībvalstīm jaunā protokola piemērošanas laikā.
            
         
               (5)
            
            
               Saskaņā ar Padomes Regulas (EK) Nr. 1006/2008 (4) 10. panta 1. punktu, ja nav pilnībā izmantotas Savienībai saskaņā ar jauno protokolu piešķirtās zvejas iespējas, Komisija par to informē attiecīgās dalībvalstis. Atbildes nesniegšanu termiņā, ko nosaka Padome, uzskata par apstiprinājumu tam, ka attiecīgās dalībvalsts kuģi norādītajā laikposmā pilnībā neizmanto tiem pieejamās zvejas iespējas. Tādēļ Padomei būtu jānosaka minētais termiņš.
            
         
               (6)
            
            
               Šī regula būtu jāpiemēro no jaunā protokola spēkā stāšanās dienas.
            
         
               (7)
            
            
               Ņemot vērā jautājuma steidzamību, būtu jāpiemēro izņēmums astoņu nedēļu laikposmam, kas minēts 4. pantā Protokolā Nr. 1 par valstu parlamentu lomu Eiropas Savienībā, kurš pievienots Līgumam par Eiropas Savienību, Līgumam par Eiropas Savienības darbību un Eiropas Atomenerģijas kopienas dibināšanas līgumam,
            
         IR PIEŅĒMUSI ŠO REGULU.
   1. pants
   1.   Zvejas iespējas atbilstīgi Protokolam starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Marokas Karalisti (turpmāk “protokols”), dalībvalstīm tiek iedalītas šādi:
   
               Zvejas kategorija
            
            
               Kuģa tips
            
            
               Dalībvalsts
            
            
               Zvejas licences vai kvota
            
         
               Mazapjoma zveja ziemeļos, pelaģiskās sugas
            
            
               Seineri < 100 GT
            
            
               Spānija
            
            
               20
            
         
               Mazapjoma zveja ziemeļos
            
            
               Kuģi zvejai ar grunts āķu jedām < 40 GT
            
            
               Spānija
            
            
               25
            
         
               Portugāle
            
            
               7
            
         
               Kuģi zvejai ar grunts āķu jedām ≥ 40 GT < 150 GT
            
            
               Portugāle
            
            
               3
            
         
               Mazapjoma zveja dienvidos
            
            
               Kuģi zvejai ar āķu rindām un makšķerēm < 80 GT
            
            
               Spānija
            
            
               10
            
         
               Bentiskā zveja
            
            
               Kuģi zvejai ar grunts āķu jedām
            
            
               Spānija
            
            
               7
            
         
               Portugāle
            
            
               4
            
         
               Traleri
            
            
               Spānija
            
            
               5
            
         
               Itālija
            
            
               0
            
         
               Tunzivju zveja
            
            
               Kuģi zvejai ar makšķerrīkiem
            
            
               Spānija
            
            
               23
            
         
               Francija
            
            
               4
            
         
               Rūpnieciskā pelaģiskā zveja
            
            
               80 000 tonnu gadā,
               visai flotei kopumā nepārsniedzot 10 000 tonnu gadā,
               izņemot laikposmu no augusta līdz oktobrim, kad mēneša maksimālā nozveja tiek palielināta līdz 15 000 tonnām.
               Zvejottiesīgo kuģu sadalījums:
               
                            
                        
                        
                           10 kuģi ar tilpību līdz 3 000 GT
                        
                     
                            
                        
                        
                           3 kuģi ar tilpību no 150 līdz 3 000 GT
                        
                     
                            
                        
                        
                           5 kuģi ar tilpību līdz 150 GT
                        
                     
            
               Vācija
            
            
               6 467 t
            
         
               Lietuva
            
            
               20 693 t
            
         
               Latvija
            
            
               11 640 t
            
         
               Nīderlande
            
            
               24 567 t
            
         
               Īrija
            
            
               2 917 t
            
         
               Polija
            
            
               4 525 t
            
         
               Apvienotā Karaliste
            
            
               4 525 t
            
         
               Spānija
            
            
               467 t
            
         
               Portugāle
            
            
               1 555 t
            
         
               Francija
            
            
               2 644 t
            
         2.   Regulu (EK) Nr. 1006/2008 piemēro, neskarot Partnerattiecību nolīgumu.
   3.   Ja ar šā panta 1. punktā minēto dalībvalstu iesniegtajiem zvejas atļauju prasījumiem protokolā paredzētās zvejas iespējas netiek apgūtas pilnībā, Komisija var izskatīt jebkuras citas dalībvalsts iesniegtus atļaujas prasījumus saskaņā ar Regulas (EK) Nr. 1006/2008 10. pantu.
   4.   Regulas (EK) Nr. 1006/2008 10. panta 1. punktā minētais termiņš, kādā dalībvalstīm ir jāapstiprina, ka tās pilnībā neizmanto piešķirtās zvejas iespējas, ir desmit darbdienas no dienas, kad Komisija tās informē par to, ka tās nav pilnībā izmantojušas zvejas iespējas.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no protokola spēkā stāšanās dienas.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 15. novembrī
      
         
            Padomes vārdā –
         
            priekšsēdētājs
         
         R. ŠADŽIUS
      
   
   
      (1)  Padomes Regula (EK) Nr. 764/2006 (2006. gada 22. maijs) par to, lai noslēgtu Partnerattiecību nolīgumu zivsaimniecības nozarē starp Eiropas Kopienu un Marokas Karalisti (OV L 141, 29.5.2006., 1. lpp.).
   
      (2)  OV L 141, 29.5.2006., 4. lpp.
   
      (3)  Skatīt šā Oficiālā Vēstneša 40. lpp.
   
      (4)  Padomes Regula (EK) Nr. 1006/2008 (2008. gada 29. septembris) par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem, un ar ko groza Regulas (EEK) Nr. 2847/93 un (EK) Nr. 1627/94 un atceļ Regulu (EK) Nr. 3317/94 (OV L 286, 29.10.2008., 33. lpp.).